Document ID: 32000R1667

Nõukogu määrus (EÜ) nr 1667/2000,
17. juuli 2000,
millega muudetakse määrust (EÜ) nr 3072/95 riisituru ühise korralduse kohta
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 37,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades järgmist:
(1) Nõukogu määruse (EÜ) nr 3072/95 [4] artikli 3 lõikega 2 nähakse ette sekkumishinna igakuine suurendamine. Sel viisil püütakse teataval määral arvesse võtta laokulusid ja rahastamiskulusid teraviljade ladustamiseks ühenduses ning vajadust tagada, et varud realiseeritakse vastavalt turunõuetele. Vastavalt ühise turukorralduse reformi suunitlusele Agenda 2000 raames ja võimaldamaks tootjatel planeerida tootmist mitme aasta ulatuses, tuleks igakuised hinnatõstmised kindlaks määrata ilma ajalise piiranguta, ilma et see piiraks võimalike muudatuste tegemist tulevikus. Arvestades eelkõige hindade ja intressimäärade stabiilsust, tuleks praegu kohaldatavad hinnatõstmised jätta samaks.
(2) Riisitootjate toetamise raames on määruse (EÜ) nr 3072/95 artiklis 6 sätestatud iga tootjaliikmesriigi kohta riiklik baaskülvipind, välja arvatud Prantsusmaa ja Kreeka, mille puhul on sätestatud kaks baaskülvipinda. Kreeka on taotlenud, et Kavala, Aitoolia ja Akarnaania maakond arvatakse Thessaloníki, Serresi ja Fthiótise baaskülvipinna hulka, kuna riis on tavapärane põllukultuur kõigis nendes maakondades. Baaskülvipindade üldpindala ja kompenseeriva makse suurus jäävad muutmata.
(3) Õigusaktide lihtsustamise ja selguse huvides tuleks jätta välja määruse (EÜ) nr 3072/95 sätted, mis ei ole asjakohased.
(4) Määruse (EÜ) nr 3072/95 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega sätestatakse komisjoni rakendamisvolituste kasutamise menetlus [5],
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 3072/95 muudetakse järgmiselt.
1. Artikli 3 lõige 2 asendatakse järgmisega:
"2. Sekkumishinda tõstetakse igas kuus iga artikli 4 lõikes 1 sätestatud nelja kuu jooksul. Sel viisil juulikuu kohta saadud hind kehtib kuni 31. augustini.
Alates 2000/2001. turustusaastast on igakuine hinnatõus 2 eurot tonni kohta."
2. Artiklis 6 asendatakse lõiked 3 ja 4 järgmisega:
"3. Kompenseeriva makse summad on järgmised:
(eurodes ha kohta) |
| 1997/98 | 1998/99 | Alates 1999/2000 |
Hispaania | 111,44 | 222,89 | 334,33 |
Prantsusmaa | | | |
-emamaa | 96,35 | 192,70 | 289,05 |
-Prantsuse Guajaana 263,60 | 131,80 | 263,60 | 395,40 |
Kreeka | | | |
-Thessaloníki, Serresi, Kavala, Aitoolia, Akarnaania ja Fthiótise maakond | 131,27 | 262,55 | 393,82 |
-teised maakonnad | 131,27 | 262,55 | 393,82 |
Itaalia | 106,00 | 212,00 | 318,01 |
Portugal | 106,18 | 212,36 | 318,53 |
Tootmise paremaks suunamiseks võib kompenseeriva makse summasid muuta sõltuvalt sordist hinna tõstmiste ja alandamiste kohaldamise teel.
Kompenseerivad maksed makstakse välja asjaomase turustusaasta algusele järgneva 16. oktoobri ja 31. detsembri vahel.
4. Igas tootjaliikmesriigis kehtestatakse riiklik baaskülvipind. Prantsusmaal ja Kreekas kehtestatakse kaks baaskülvipinda. Baaskülvipinnad on järgmised:
Hispaania: | 104973 ha |
Prantsusmaa: | |
-emamaa | 24500 ha |
-Prantsuse Guajaana | 5500 ha |
Kreeka: | |
-Thessaloníki, Serresi, Kavala, Aitoolia, Akarnaania ja Fthiótise maakond | 22330 ha |
-teised maakonnad | 2561 ha |
Itaalia: | 239259 ha |
Portugal: | 34000 ha" |
3. Artikkel 20 jäetakse välja.
4. Artikkel 22 asendatakse järgmisega:
"Artikkel 22
1. Komisjoni abistab nõukogu 30. juuni 1992. aasta määruse (EMÜ) nr 1766/92 teraviljaturu ühise korralduse kohta [6] artikliga 23 asutatud teraviljaturu korralduskomitee (edaspidi "komitee").
2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7.
Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu.
3. Komitee võtab vastu oma töökorra."
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 17. juuli 2000

Labels: 17
6